CELEX: 32021D2267
Language: el
Date: 2021-12-17 00:00:00
Title: Εκτελεστική απόφαση (ΕΕ) 2021/2267 της Επιτροπής της 17ης Δεκεμβρίου 2021 για τον καθορισμό του μορφοτύπου για την υποβολή δεδομένων και πληροφοριών σχετικά με τα συλλεγόμενα απόβλητα μετά την κατανάλωση προϊόντων καπνού με φίλτρο και φίλτρων που κυκλοφορούν στο εμπόριο για χρήση σε συνδυασμό με προϊόντα καπνού (Κείμενο που παρουσιάζει ενδιαφέρον για τον ΕΟΧ)

20.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 455/32
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/2267 ΤΗΣ ΕΠΙΤΡΟΠΗΣ
         της 17ης Δεκεμβρίου 2021
         για τον καθορισμό του μορφοτύπου για την υποβολή δεδομένων και πληροφοριών σχετικά με τα συλλεγόμενα απόβλητα μετά την κατανάλωση προϊόντων καπνού με φίλτρο και φίλτρων που κυκλοφορούν στο εμπόριο για χρήση σε συνδυασμό με προϊόντα καπνού
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία (ΕΕ) 2019/904 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, σχετικά με τη μείωση των επιπτώσεων ορισμένων πλαστικών προϊόντων στο περιβάλλον (1), και ιδίως το άρθρο 13 παράγραφος 4 τρίτο εδάφιο,
         Εκτιμώντας τα ακόλουθα:
         
                     (1)
                  
                  
                     Η οδηγία (ΕΕ) 2019/904 απαιτεί από τα κράτη μέλη να υποβάλλουν στην Επιτροπή δεδομένα σχετικά με τα συλλεγόμενα απόβλητα μετά την κατανάλωση προϊόντων καπνού με φίλτρο και φίλτρων που κυκλοφορούν στο εμπόριο για χρήση σε συνδυασμό με προϊόντα καπνού, σύμφωνα με το άρθρο 13 παράγραφος 1 στοιχείο στ) της ίδιας οδηγίας. Τα δεδομένα πρέπει να συνοδεύονται από έκθεση ποιοτικού ελέγχου.
                  
               
                     (2)
                  
                  
                     Τα δεδομένα σχετικά με τις ποσότητες αποβλήτων μετά την κατανάλωση προϊόντων καπνού με φίλτρο και φίλτρων που κυκλοφορούν στο εμπόριο για χρήση σε συνδυασμό με προϊόντα καπνού, τα οποία συλλέγονται μέσω δημόσιων συστημάτων συλλογής αποβλήτων και μέσω δραστηριοτήτων περισυλλογής απορριμμάτων σύμφωνα με το άρθρο 13 παράγραφος 1 στοιχείο στ) της οδηγίας (ΕΕ) 2019/904, θα πρέπει να υποβάλλονται από τα κράτη μέλη με βάση το συνολικό τους βάρος σε τόνους. Η έκθεση ποιοτικού ελέγχου που συνοδεύει τα εν λόγω δεδομένα θα πρέπει να υποβάλλεται σε μορφότυπο που να εξασφαλίζει ότι παρέχεται περιγραφή των πηγών δεδομένων και των μεθοδολογιών που εφαρμόζονται για τη μέτρηση και την επαλήθευση των εν λόγω δεδομένων.
                  
               
                     (3)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 39 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου (2),
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Υποβολή δεδομένων
            Τα κράτη μέλη υποβάλλουν τα δεδομένα που αναφέρονται στο άρθρο 13 παράγραφος 1 στοιχείο στ) της οδηγίας (ΕΕ) 2019/904 στον μορφότυπο που ορίζεται στο παράρτημα I της παρούσας απόφασης.
            Υποβάλλουν την έκθεση ποιοτικού ελέγχου που αναφέρεται στο άρθρο 13 παράγραφος 2 της ίδιας οδηγίας όσον αφορά τα εν λόγω δεδομένα στον μορφότυπο που ορίζεται στο παράρτημα ΙΙ της παρούσας απόφασης.
         
         
            Άρθρο 2
            Έναρξη ισχύος
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 17 Δεκεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 155 της 12.6.2019, σ. 1.
         
            (2)  Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (ΕΕ L 312 της 22.11.2008, σ. 3).
      
      
         
            ΠΑΡΑΡΤΗΜΑ I
            
               ΜΟΡΦΟΤΥΠΟΣ ΥΠΟΒΟΛΗΣ ΔΕΔΟΜΕΝΩΝ
            
            Μορφότυπος για την υποβολή εκθέσεων σχετικά με τα απόβλητα μετά την κατανάλωση προϊόντων καπνού με φίλτρο και φίλτρων που κυκλοφορούν στο εμπόριο για χρήση σε συνδυασμό με προϊόντα καπνού, τα οποία περισυλλέγονται ως απορρίμματα και μέσω δημόσιων συστημάτων συλλογής αποβλήτων σύμφωνα με το άρθρο 13 παράγραφος 1 στοιχείο στ) της οδηγίας (ΕΕ) 2019/904.
            
                        1
                     
                     
                        2
                     
                  
                         
                     
                     
                        (σε τόνους)
                     
                  
                        Συνολικό βάρος των αποβλήτων μετά την κατανάλωση προϊόντων καπνού με φίλτρο και φίλτρων που κυκλοφορούν στο εμπόριο για χρήση σε συνδυασμό με προϊόντα καπνού, τα οποία περισυλλέγονται ως απορρίμματα και μέσω δημόσιων συστημάτων συλλογής αποβλήτων σύμφωνα με το άρθρο 13 παράγραφος 1 στοιχείο στ) της οδηγίας (ΕΕ) 2019/904.
                     
                     
                         
                     
                  
      
      
         
            ΠΑΡΑΡΤΗΜΑ II
            
               ΜΟΡΦΟΤΥΠΟΣ ΓΙΑ ΤΗΝ ΕΚΘΕΣΗ ΠΟΙΟΤΙΚΟΥ ΕΛΕΓΧΟΥ
            
            I.   Γενικές πληροφορίες
            
            
                        
                                    1.1.
                                 
                                 
                                    Κράτος μέλος:
                                 
                              
                     
                         
                     
                  
                        
                                    1.2.
                                 
                                 
                                    Οργανισμός που υποβάλλει τα δεδομένα και την περιγραφή:
                                 
                              
                     
                         
                     
                  
                        
                                    1.3.
                                 
                                 
                                    Ονοματεπώνυμο αρμόδιου επικοινωνίας:
                                 
                              
                     
                         
                     
                  
                        
                                    1.4.
                                 
                                 
                                    Διεύθυνση ηλεκτρονικού ταχυδρομείου επικοινωνίας:
                                 
                              
                     
                         
                     
                  
                        
                                    1.5.
                                 
                                 
                                    Αριθμός τηλεφώνου επικοινωνίας:
                                 
                              
                     
                         
                     
                  
                        
                                    1.6.
                                 
                                 
                                    Έτος αναφοράς:
                                 
                              
                     
                         
                     
                  
                        
                                    1.7.
                                 
                                 
                                    Ημερομηνία παράδοσης/έκδοση:
                                 
                              
                     
                         
                     
                  
                        
                                    1.8.
                                 
                                 
                                    Σύνδεσμος προς τη δημοσίευση των δεδομένων από το κράτος μέλος (αν υπάρχει):
                                 
                              
                     
                         
                     
                  ΙΙ.   Περιγραφή των φορέων που συμμετέχουν στη συλλογή δεδομένων
            
            
                        Ονομασία φορέα
                     
                     
                        Περιγραφή των βασικών αρμοδιοτήτων
                     
                  
                         
                     
                     
                         
                     
                  
                         
                     
                     
                         
                     
                  
                        
                           Προσθέστε σειρές κατά περίπτωση.
                        
                     
                  ΙΙΙ.   Περιγραφή των χρησιμοποιούμενων μεθόδων
            
            Περιγραφή των μεθόδων και των πηγών δεδομένων που χρησιμοποιούνται για τη μέτρηση του βάρους των αποβλήτων μετά την κατανάλωση προϊόντων καπνού με φίλτρο και φίλτρων που κυκλοφορούν στο εμπόριο για χρήση σε συνδυασμό με προϊόντα καπνού, τα οποία περισυλλέγονται ως απορρίμματα και μέσω δημόσιων συστημάτων συλλογής αποβλήτων σύμφωνα με το άρθρο 13 παράγραφος 1 στοιχείο στ) της οδηγίας (ΕΕ) 2019/904.
            
                     
                        3.1
                     
                     
                        Πηγές δεδομένων και μέθοδοι υπολογισμού, καθώς και η αναλογία στο σύνολο.
                        Να εξηγήσετε με ποιον τρόπο μετρήθηκε το βάρος των αποβλήτων μετά την κατανάλωση στο οποίο αναφέρεται το πρώτο εδάφιο του παρόντος κεφαλαίου και με ποιον τρόπο έχουν ληφθεί υπόψη η υγρασία και τα υπολείμματα χαρτιού και καπνού. Να εξηγήσετε την προσέγγιση που ακολουθήθηκε για να εξασφαλιστεί αντιπροσωπευτική δειγματοληψία των συλλεγόμενων αποβλήτων. Να δηλώσετε το έτος κατά το οποίο διενεργήθηκε η ανάλυση της σύνθεσης των αποβλήτων και των απορριμμάτων.
                        
                                    Πηγές δεδομένων, έτος
                                 
                                 
                                    Περιγραφή των εφαρμοζόμενων μεθόδων
                                 
                                 
                                    Αναλογία στο σύνολο
                                 
                              
                                     
                                 
                                 
                                     
                                 
                                 
                                     
                                 
                              
                                    
                                       Προσθέστε σειρές κατά περίπτωση.
                                    
                                 
                              
                  
                     
                        3.2
                     
                     
                        Περιγραφή των μεθόδων που χρησιμοποιήθηκαν για τον προσδιορισμό των συντελεστών μετατροπής και της εφαρμογής των μεθόδων.
                        Στην περίπτωση που το βάρος των αποβλήτων μετά την κατανάλωση στο οποίο αναφέρεται το πρώτο εδάφιο του παρόντος κεφαλαίου προσδιορίστηκε μέσω του προσδιορισμού του συνολικού αριθμού αποβλήτων μετά την κατανάλωση προϊόντων καπνού με φίλτρο και φίλτρων που κυκλοφορούν στο εμπόριο για χρήση σε συνδυασμό με προϊόντα καπνού, να διευκρινίσετε ποιος συντελεστής μετατροπής χρησιμοποιήθηκε.
                        
                                     
                                 
                                 
                                    Συντελεστής μετατροπής
                                 
                                 
                                    Να περιγράψετε τις μεταβλητές που περιλαμβάνονται στον υπολογισμό των συντελεστών μετατροπής και τον τρόπο με τον οποίο υπολογίστηκαν οι μεταβλητές αυτές
                                 
                              
                                    Συντελεστής μετατροπής από τεμάχιο σε βάρος
                                 
                                 
                                     
                                 
                                 
                                     
                                 
                              
                                    
                                       Προσθέστε σειρές κατά περίπτωση.
                                    
                                 
                              
                  IV.   Σύστημα επαλήθευσης και ελέγχου δεδομένων
            
            
                     
                        4.1
                     
                     
                        Επεξήγηση του πεδίου εφαρμογής και της εγκυρότητας της συλλογής δεδομένων σχετικά με τα απόβλητα μετά την κατανάλωση προϊόντων καπνού με φίλτρο και φίλτρων που κυκλοφορούν στο εμπόριο για χρήση σε συνδυασμό με προϊόντα καπνού, τα οποία περισυλλέγονται ως απορρίμματα και μέσω δημόσιων συστημάτων συλλογής αποβλήτων σύμφωνα με το άρθρο 13 παράγραφος 1 στοιχείο στ) της οδηγίας (ΕΕ) 2019/904.
                        
                                     
                                 
                              
                                    
                                       Προσθέστε σειρές κατά περίπτωση.
                                    
                                 
                              
                  
                     
                        4.2
                     
                     
                        Διαφορές με τα δεδομένα που υποβλήθηκαν για τα προηγούμενα έτη.
                        Σημαντικές αλλαγές στη μέθοδο υπολογισμού που χρησιμοποιήθηκε για το τρέχον έτος αναφοράς σε σύγκριση με τη μέθοδο που χρησιμοποιήθηκε για τα προηγούμενα έτη αναφοράς (ιδίως αναδρομικές αναθεωρήσεις, τα χαρακτηριστικά τους και εάν μια διακοπή στη σειρά πρέπει να επισημανθεί για ένα συγκεκριμένο έτος).
                        
                                     
                                 
                              
                                    
                                       Προσθέστε σειρές κατά περίπτωση.
                                    
                                 
                              
                  V.   Εμπιστευτικότητα
            
            Αιτιολόγηση της μη δημοσίευσης συγκεκριμένων μερών της παρούσας έκθεσης ποιοτικού ελέγχου, όταν απαιτείται, και απαρίθμηση των μερών που θα πρέπει να αποκρύπτονται.
            
                         
                     
                  
                        
                           Προσθέστε σειρές κατά περίπτωση.
                        
                     
                  VI.   Κύριοι εθνικοί ιστότοποι, έγγραφα αναφοράς και δημοσιεύσεις
            
            Να παράσχετε την ονομασία και τη διεύθυνση URL των κύριων ιστοτόπων, τα έγγραφα αναφοράς και τις δημοσιεύσεις που σχετίζονται με την παρούσα συλλογή δεδομένων.
            
                         
                     
                  
                        
                           Προσθέστε σειρές κατά περίπτωση.